**ANUNȚ**

**pentru selecție expert județean**

**în echipa de implementare a proiectului**

**"COMPETENT– FORMAT, CALIFICAT, COMPETITIV PE PIAȚA MUNCII!"**

|  |
| --- |
| **1. SCOPUL DOCUMENTULUI** |

Agenția Națională pentru Ocuparea Forței de Muncă (ANOFM), împreună cu instituțiile din subordine, are ca atribuții principale implementarea de măsuri și programe care vizează:

* Prevenirea șomajului și combaterea efectelor sociale ale acestuia;
* Încadrarea sau reîncadrarea în muncă a persoanelor aflate în căutarea unui loc de muncă;
* Sprijinirea persoanelor aparținând unor categorii defavorizate ale populației, în vederea ocupării unui loc de muncă;
* Asigurarea egalității șanselor pe piața muncii;
* Stimularea șomerilor în vederea ocupării unui loc de muncă;
* Stimularea angajatorilor pentru încadrarea persoanelor aflate în căutarea unui loc de muncă;
* Îmbunătățirea structurii pentru ocuparea forței de muncă pe ramuri economice și zone geografice;
* Creșterea mobilității forței de muncă, în condițiile schimbărilor structurale care se produc în economia națională;
* Protecția persoanelor în cadrul sistemului asigurărilor pentru somaj.

Serviciile ANOFM se adresează deopotrivă șomerilor și agenților economici, principalul său obiectiv fiind acela de creștere a gradului de ocupare a forței de muncă și implicit, de scădere a ratei șomajului în România, ANOFM implementează măsuri menite să îi conducă pe tineri spre un loc de muncă durabil și de calitate.

Prezentul anunț este destinat selecției experților județeni în cadrul echipei de implementare a Proiectului **"COMPETENT– Format, calificat, competitiv pe piața muncii!"** aferent *Programului Educație și Ocupare 2021-2027, Prioritatea 3: Creșterea accesului pe piața muncii pentru toți, Obiectiv specific: ES04.1., Acțiunea 3.a.1.2. Furnizarea de măsuri active în pachete de servicii integrate.*

**Obiectivul general al proiectului**:

Creșterea nivelului de competențe profesionale a 20.000 de persoane înregistrate la Serviciul Public de Ocupare (SPO) în vederea ocupării mai facile a unui loc de muncă.

Obiectivul proiectului este conform cu elementele cheie relevante din pachetul de ocupare a forței de muncă și se caracterizează printr-o bună consecvență cu principalele strategii naționale. Creșterea ratei de ocupare a șomerilor constituie un obiectiv al Strategiei Naționale privind Ocuparea Forței de Muncă 2021-2027.

**Obiectivele specifice ale proiectului**:

**Obiectiv Specific 1**: Stimularea ocupării șomerilor înregistrați la Serviciul Public de Ocupare (SPO), prin creșterea nivelului de competențe profesionale pentru 20.000 de persoane, prin organizarea și derularea de programe de formare profesională pentru persoanele care fac parte din grupul țintă (șomeri, tineri cu vârsta de peste 30 ani, șomeri de lungă durată, șomeri cu un nivel redus de competențe, persoane cu dizabilități, persoane din comunități marginalizate, persoane din zone rurale, persoane cu vârsta peste 55 de ani, persoane reîntoarse în țară, persoane aparținând minorităților, persoane eliberate din detenție, refugiați, persoane beneficiare ale unei forme de protecție internațională).

**Locația proiectului:** ROMÂNIA

Regiunile: Centru, Sud-Muntenia, Sud-Vest Oltenia, Nord-Est, Nord-Vest, Sud-Est, Vest, Bucuresti – Ilfov.

Judeţul: Alba, Arad, Argeș, Bacău, Bihor, Bistrița-Năsăud, Botoșani, Brașov, Brăila, Buzău, Caraș-Severin, Călărași, Cluj, Constanța, Covasna, Dâmbovița, Giurgiu, Harghita, Ialomița, Iași, Maramureș, Mehedinți, Neamț, Olt, Satu Mare, Sălaj, Sibiu, Suceava, Teleorman, Timiș, Tulcea, Vaslui, Vâlcea, Vrancea, Ilfov, Bucuresti (**36 judete**)

**! Nu sunt incluse judetele: Dolj, Galați, Gorj, Hunedoara, Mureș, Prahova** (aceste judete sunt cuprinse în Programul Operațional Tranziție Justă 2021-2027).

Proiectul urmează a fi implementat în regiunile eligibile, de către Agenția Națională pentru Ocuparea Forței de Muncă prin agențiile județene pentru ocuparea forței de muncă, și 8 parteneri (CRFPA Dolj, CRFPA Mureș, CRFPA Brașov, CRFPA Vâlcea, CRFPA Mehedinți, CRFPA Călărași, CRFPA Cluj, CRFPA Teleorman).

**Durata proiectului: 36 luni**

**Principalele activități** ale proiectului sunt următoarele:

A1. Analiza nevoii de formare profesională în vederea creșterii competențelor pe piața muncii a

șomerilor înregistrați la SPO.

A2. Organizarea si derularea de campanii de conștientizare a șomerilor privind importanța formarii

profesionale pentru piața muncii

A3. Organizarea și derularea de programe de formare profesională pentru șomerii înregistrați la

SPO.

Prezentul document are scopul de a descrie și reglementa modul de desfășurare a procesului de selecție a candidaților pentru ocuparea posturilor aferente echipei de management/ implementare a proiectului *"COMPETENT– Format, calificat, competitiv pe piața muncii!"*, realizarea publicității documentului, etapele şi termenele, precum şi modalitatea de evaluare a candidaților.

|  |
| --- |
| **2. FUNCȚIILE VIZATE PENTRU SELECȚIE** |

Posturile aferente pozițiilor din cadrul echipei de implementare a proiectului sunt următoarele:

**expert județean de implementare - 1 persoană**

Cerințe minime post:

* Studii medii absolvite cu diplomă de bacalaureat (4 ani);
* Minim 1 an vechime în muncă;

Competențe solicitate:

* Cunoștințe de specialitate privind ocuparea forței de muncă și măsuri active de ocupare;
* Abilități de comunicare și organizatorice;
* Abilități de operare Microsoft Office.

Atribuții:

* Identificarea persoanele pentru constituirea grupului țintă;
* Asigură verificarea și centralizarea documentelor necesare pentru participarea la programele de formare profesională a persoanelor din grupul țintă;
* Elaborează rapoarte, transmite la nivel central documentele/informațiile necesare monitorizării stadiului de implementare proiect și rapoarte;
* Asigură transmiterea documentelor aferente cererilor de rambursare întocmite la nivel central;
* Monitorizează situația persoanelor după ieșirea acestora din programele de formare.

|  |
| --- |
| **4. ACTIVITATEA DE SELECȚIE** |

Selecția se va realiza în conformitate cu Procedura Documentată de Sistem (PS-27) Selecția resurselor umane-experți interni în cadrul proiectelor.

Activitatea de selecție cuprinde etapele prevăzute în *PS-27,* respectând întocmai regulile de organizare privind evaluarea și selecția candidaturilor interne, depuse pentru ocuparea posturilor anunțate în vederea formării echipei de implementare a proiectului *"COMPETENT– format, calificat, competitiv pe piața muncii!"*

Aplicarea principiului tratamentului egal și nediscriminării implică asigurarea transparenței în ocuparea funcțiilor disponibile, în beneficiul oricărui potențial candidat intern, asigurându-se un grad de publicitate suficient pentru crearea premiselor unei competiții corecte.

Asigurarea transparenței presupune ca toți candidații să aibă acces la o informare adecvată cu privire la postul pentru a cărui ocupare se organizează selecția. Astfel, anunțul de selecție corespunzător proiectului *"COMPETENT– format, calificat, competitiv pe piața muncii!"* va fi postat pe site-ul instituției și afișat la avizier, cu cel puțin 3 zile înainte de data limită pentru depunerea dosarelor de candidatură. De asemenea, rezultatele vor fi afișate atât pe site-ul instituției cât și la avizierul AJOFM Ialomita, după fiecare etapă a selecției.

Structura comisiei de selecție va respecta dispozițiile *PS-27.*

Responsabilitatea selecției personalului revine comisiei de selecție, în urma analizării dosarelor de candidatură depuse.

**În situația în care nu se prezintă niciun candidat sau nu îndeplinesc condițiile necesare pentru o anumită funcție, echipa va fi stabilită prin act administrativ dintre funcționarii publici care îndeplinesc condițiile cerute.**

Comisia de soluționare a contestațiilor are obligația de a soluționa contestațiile în termen de 24 de ore de la expirarea termenului de depunere a acestora, conform *PS-27.*

Dosarul de înscriere la concursul pentru selecția resursei umane implicate în implementarea proiectului *"COMPETENT– format, calificat, competitiv pe piața muncii!"* va conține în mod obligatoriu următoarele documente:

1. Scrisoarea de intenție a candidatului;
2. Copie certificată pentru conformitate cu originalul a actului de identitate;
3. Curriculum Vitae în format european, în limba română, semnat și datat pe fiecare pagină;
4. Copii certificate pentru conformitate cu originalul ale actelor de studii;
5. Copie certificată pentru conformitate cu originalul a certificatului de căsătorie (după caz);
6. Adeverință de salariat;
7. Alte acte doveditoare privind experiența/expertiza, calificările specifice poziției;
8. Declarație-consimțământ privind prelucrarea datelor cu caracter personal;
9. Declarație pe propria răspundere privind inexistența oricărei situații de incompatibilitate/ conflict de interese relativă la activitățile proiectului *"COMPETENT– format, calificat, competitiv pe piața muncii!"*

Înscrierile se realizează prin depunerea dosarului de candidatură, la sediul agenției județene/municipale, în termen de 3 zile lucrătoare după afișarea anunțului.

Candidații vor depune dosarul în format electronic la adresa: ajofm.il@anofm.gov.ro.

Fiecărui dosar i se va atribui un număr la care se va face referire în toate anunțurile de pe parcursul derulării procedurii de selecție, fără a se menționa numele și prenumele candidatului.

Până la finalizarea procedurii de selecție, fiecare candidat este obligat să transmită și dosarul în format fizic.

**Candidaturile depuse după data limită precum și candidaturile incomplete vor fi respinse.**

|  |
| --- |
| **5.CALENDARUL ORIENTATIV AL SELECȚIEI** |

1. Postarea anunțului – 07 august 2025
2. Inscrierile au loc între 08 - 12 august 2025, ora 14.00
3. Analiza CV-ului și a documentelor suport – 13 august 2025, ora 9,00
4. Interviul - 14 august 2025, ora 11,00

Afișarea rezultatelor va avea loc în aceeași zi și se va acorda timpul necesar pentru eventuale contestații în conformitate cu PS-27, în cazul în care sunt persoane respinse, **după care se va emite Decizia** de nominalizare a experților, **care va fi transmisă, scanată, la ANOFM** (Serv,coordonarea proiectelor)

|  |
| --- |
| **6. DEPARTAJAREA CANDIDAȚILOR IN CAZUL OBȚINERII UNUI PUNCTAJ SIMILAR** |

În cazul în care, mai mulți candidați înscriși pentru ocuparea unei poziții au obținut un scor egal, departajarea se va realiza utilizând următoarele criterii și punctaje aferente:

|  |  |  |
| --- | --- | --- |
| **Criterii de departajare** | **Subcriteriu** | **Punctaj acordat** |
| **Experiența profesională** | 0-2 ani | 5 |
| 2-4 ani | 10 |
| 4-6 ani | 15 |
| 6-8 ani | 20 |
| 8-10 ani | 25 |
| Peste 10 ani | 30 |
| **Experiența în activități similare** | 0-2 ani | 5 |
| 2-4 ani | 10 |
| 4-6 ani | 15 |
| 6-8 ani | 20 |
| 8-10 ani | 25 |
| Peste 10 ani | 30 |

Candidatul care va obține punctajul cel mai mare va fi declarat admis și va ocupa poziția pentru care a participat la selecția resursei umane din cadrul proiectului *"COMPETENT– format, calificat, competitiv pe piața muncii!"*.

Persoană de contact: Gabriela Ștefănescu – consilier superior

Tel. 0243/231809 gabriela.stefanescu.il[@anofm.gov.ro](mailto:xxxxxxxxxxxx@anofm.gov.ro)

Director executiv ,

Mocănescu Georgian